CELEX: 21999A1130(01)
Language: sk
Date: 1999-12-08 00:00:00
Title: Protokol o veterinárnych otázkach, ktorým sa dopĺňa dohoda medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej

Dôležité právne oznámenie

|

21999A1130(01)

Úradný vestník L 305 , 30/11/1999 S. 0026 - 0026

		Protokol o veterinárnych otázkach,ktorým sa dopĺňa dohoda medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhejEURÓPSKE SPOLOČENSTVO,na jednej strane, aDÁNSKA VLÁDA A MIESTNA VLÁDA FAERSKÝCH OSTROVOV,na strane druhej,so zreteľom na dohodu medzi Európskym spoločenstvom, na jednej strane, a dánskou vládou a miestnou vládou Faerských ostrovov, na strane druhej, podpísanú v Bruseli 6. decembra 1996 ("dohoda"),pripomínajúc si želanie upevniť a rozšíriť hospodárske vzťahy, ktoré existujú medzi Európskym spoločenstvom a Faerskými ostrovmi, a zabezpečiť s náležitým zreteľom na spravodlivé podmienky hospodárskej súťaže harmonický rozvoj obchodu medzi stranami,pripomínajúc si záväzok strán uplatňovať svoje pravidlá vo veterinárnych otázkach nediskriminačným spôsobom a nezavádzať žiadne nové opatrenia, ktoré neprimerane obmedzujú obchod,potvrdzujúc svoj záväzok rešpektovať práva a povinnosti stanovené na základe Dohody WTO o uplatňovaní sanitárnych a fytosanitárnych opatrení,želajúc si zabezpečiť, že obchodovanie so živými zvieratami a živočíšnymi výrobkami sa medzi spoločenstvom a Faerskými ostrovmi bude odvíjať spôsobom, ktorý zaručuje zdravie verejnosti a zvierat,(1) keďže na tento účel sa takéto obchodovanie má odvíjať v súlade s veterinárnymi predpismi spoločenstva;(2) keďže k dohode by sa mal príslušne doplniť tento protokol,DOHODLI SA TAKTO:Článok 1Faerské ostrovy sa zaväzujú uplatňovať veterinárne predpisy spoločenstva v týchto oblastiach:I. Preventívne opatrenia/oznamovanie nákaz,II. Zdravie zvierat: obchod a uvádzanie na trh (okrem pravidiel tretích krajín uvedených v bode VI),III. Opatrenia na ochranu zdravia zvierat pre výrobky pre zdravie zvierat (okrem pravidiel tretích krajín uvedených v bode VI),IV. Opatrenia na ochranu zdravia verejnosti: pravidlá, ktorými sa riadi uvádzanie na trh (okrem pravidiel tretích krajín uvedených v bode VI),V. Hormóny, rezíduá, BST, zoonózy, živočíšny odpad, medikované krmivo,VI. Dovoz z tretích krajín,VII. Inšpekcia, identifikácia zvierat, vzájomná pomoc,VIII. Zootechnika (vrátane ustanovení pre tretie krajiny),IX. Pohodlie zvierat,X. Inštitucionálne otázky.Článok 2Zoznam veterinárnych ustanovení spoločenstva, ktoré majú uplatňovať Faerské ostrovy, a podmienky uplatňovania týchto ustanovení zostaví spoločný výbor zriadený podľa článku 31 dohody.V rámci spoločného výboru sa zriaďuje veterinárna podskupina. Tá pravidelne preskúmava situáciu týkajúcu sa právnych predpisov spoločenstva, ktoré sa vzťahujú na Faerské ostrovy. V prípade potreby odporúča podskupina spoločnému výboru zmeniť a doplniť alebo aktualizovať príslušné právne predpisy.Článok 3Tento protokol je neoddeliteľnou súčasťou dohody.Článok 4Protokol schvália zmluvné strany v súlade so svojimi vlastnými postupmi. Nadobúda platnosť prvý deň mesiaca nasledujúceho po oznámení o ukončení týchto postupov zmluvnými stranami.Článok 5Tento protokol je spísaný v dvoch kópiách v anglickom, dánskom, faerskom, fínskom, francúzskom, gréckom, holandskom, nemeckom, portugalskom, španielskom, švédskom a talianskom jazyku, pričom každý text je rovnako autentický.--------------------------------------------------